RESOLUCIÓN DE APROBACIÓN DA REVOGACIÓN DAS DELEGACIÓNS DAS SECRETARÍAS DAS COMISIÓNS DELEGADAS PLENO
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 24/05/2023)

Ref.2023/XENSEC/000017 EXPDTE FINALIZACIÓN MANDATO 2019-2023 TRÁMITE SESIÓNS EXTRAORDINARIAS EX ART.36 ROF: PLENO E COMISIÓNS DELEGADAS. Resolución aprobación Revogación delegacións Secretarías das Comisións Delegadas Pleno. Vista a proposta da Secretaría Xeral do Pleno do seguinte teor: “Por escrito previo asinado este mesmo día acórdase o teor do presente, non obstante o que engadíase: “Esta revogación condiciónase a que a efectiva constitución da nova Corporación teña lugar o vindeiro 17 de xuño do presente.” Formulación que se empregaba como cautela dunha hipotética constitución posterior a consecuencia de posible recurso contra a proclamación de electos. Non obstante, dita redacción non resulta axeitada, polo que se substitúe pola que consta na seguinte, que se reproduce coa oportuna rectificación. Por esta Secretaría efectuouse a delegación, ao abeiro do art.133 do Regulamento orgánico do pleno (ROP) e demais fundamentos no seu momento apuntados, das Secretarías da Comisión permanente de Ordenación do Territorio, Urbanismo e Medio Ambiente; da Comisión permanente de Benestar Social, Cultura e Dinamización Sociocultural; da Comisión permanente de Mobilidade, Infraestruturas, Obras e Servizos; e da Comisión Especial de Suxestións e Reclamacións; en diferentes persoas funcionarias municipais. Ditas propostas de delegación foron aprobadas por decreto da Concellería delegada. Considerando as posibilidades de revogación implícitas en toda delegación previa, expresamente previstas no art.9.6 da Lei 40/2015, así como vista a resolución da Alcaldía pola que, en atención á procedencia da convocatoria das sesións previstas para a aprobación da última acta, ex art.36.1 do RD 2568/1986 e co fin de axilizar a súa celebración, se revogan as súas competencias previamente delegadas nas Presidencias de ditas Comisións. Na busca da celeridade administrativa que supón que a Presidencia e Secretaría das últimas sesións das Comisións se asuman polas mesmas persoas, ao terse para o mesmo día e lugar. Entendendo, así mesmo, que tal axilidade sería extensible ás sesións constitutivas das novas comisións delegadas do Pleno que a nova Corporación decida crear. Pola presente: REVÓGANSE as delegacións das Secretarías das Comisións Permanentes do Pleno, Comisións Informativas, efectuadas por esta Secretaría, desde o día 9 de xuño do presente, e sen prexuízo da súa nova delegación, chegado o caso. Esta revogación condiciónase á non comunicación de presentación, antes da devandita data, de recurso contra a proclamación de electos que pospoña a data de constitución da nova Corporación. Considérase que con esta revogación dáse completo cumprimento á facultade prevista polo art.133.2 do ROP, sen prexuízo da súa publicidade, mais non obstante e para maior abastamento, solicítase a súa ratificación polo órgano municipal competente. O secretario Xeral do Pleno, sinatura dixital.” Considerando debidamente motivadas as razóns expostas, a potestade de autoorganización municipal e as facultades conferidas á Secretaría do Pleno, así como as competencias desta Concellería en relación coa materia en cuestión. Pola presente RESOLVO: 1.- Ratificar, para máis abastamento, a revogación das delegación sinaladas.2.- Dar traslado da presente aos funcionario/as interesado/as para o seu coñecemento e efectos.3.- Proceder á súa publicación no BOP, así como na Sede electrónica do Concello. A concelleira delegada de Réxime Interior, O secretario de Administración municipal Sinaturas dixitais.